L’Associació de Comerç i Servicis de Burjassot realitza el sorteig dels regals de la Piràmide del Comerç
2025-07-24

L’Ajuntament de Burjassot ha sigut testimoni d’excepció del sorteig dels 40 regals que els comerços de Burjassot han dipositat en la Piràmide del Comerç per premiar la fidelitat dels seus clients.

El sorteig, que ha comptat amb la presència de l’alcalde de Burjassot, Rafa García, del regidor de Promoció Econòmica, Roc Senent, i de Raquel Blanco, de l’Associació de Comerç, s’ha realitzat a les 12 del matí i ha donat a conéixer els noms dels guanyadors de cadascun dels regals oferts pels comerços.

La relació de guanyadors i el premi obtingut pot consultar-se en el Facebook de l’Associació, Comerç Burjassot i en el seu blog http://comerciodeburjassot.blogspot.com.es/.